શાસક પક્ષના નેતા દલસુખભાઈ જાગાણી અને બાંધકામ સમિતિનાં ચેરમેન મનીષભાઈ રાડીયાર આ અંગે વાત કરતા જણાવ્યું હતું કે, આગ લાગવા જેવી ઇમરજન્સી વખતે આ ફાયર બોલ જો ત્યાં આગના સ્થળે હોય તો તે આપોઆપ એક્ટીવ થઇ આગ બુઝાવી નાંખે છે, મતલબ કે, આગ લાગ્યાની ફાયર બ્રિગેડને જાણ થાય અને ફાયર બ્રિગેડના ટેન્કર અને જવાનો સ્થળ પર પહોંચે ત્યાર પહેલા આ ફાયર બોલ આગના સ્થળે હાજર લોકોને કમ સે કમ પોતાનો જીવ બચાવવાની તક પુરી પાડે છે.